Document ID: 32004D0559

KOMISSION PÄÄTÖS,
tehty 21 päivänä kesäkuuta 2004,
luettelosta rakennerahastojen tavoite 2 -alueista Tšekissä kaudella 2004-2006
(tiedoksiannettu numerolla K(2004) 2134)
(ainoastaan tšekinkielinen teksti on todistusvoimainen)
(2004/559/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999 (1) ja erityisesti sen 4 artiklan 4 kohdan,
on kuullut aluekehityksen ja alueellisen uudelleenjärjestelyn komiteaa, maatalouden rakenteiden ja maaseudun kehittämisen komiteaa sekä kalastus- ja vesiviljelyalan komiteaa,
sekä katsoo seuraavaa:
(1)
Rakennerahastojen tavoitteen 2 tarkoituksena on tukea rakenteellisissa vaikeuksissa olevien alueiden taloudellista ja sosiaalista uudelleenjärjestelyä.
(2)
Komissio ja jäsenvaltiot pyrkivät varmistamaan, että tuki todella keskitetään sitä eniten tarvitseville yhteisön alueille sopivimmalla maantieteellisellä tasolla.
(3)
Asetuksen (EY) N:o 1260/1999 4 artiklan 2 kohdan mukaan kohdeväestön enimmäismäärä on Tšekin osalta 31 prosenttia tavoitteen 1 ulkopuolisten NUTS II -tason alueiden asukasmäärästä eli 370 000 asukasta.
(4)
Komissio vahvistaa asianomaisen jäsenvaltion kanssa tiiviissä yhteistyössä tavoite 2 -alueiden luettelon jäsenvaltioiden ehdotusten perusteella ottaen huomioon kansalliset painopisteet,
ON TEHNYT TÄMÄN PÄÄTÖKSEN:
1 artikla
Rakennerahastojen tavoite 2 -alueet Tšekissä 1 päivän toukokuuta 2004 ja 31 päivän joulukuuta 2006 välisenä aikana esitetään liitteessä.
2 artikla
Tämä päätös on osoitettu Tšekin tasavallalle.
Tehty Brysselissä 21 päivänä kesäkuuta 2004.

Labels: 19
5
0
9
18
15